छात्रों ने गि्द्दा-भंगड़ा डाला, पेरेंट्स ने खेला तम्बोला
भास्कर संवाददाता | होशियारपुर
टांडा रोड पर स्थित ओकडेल सीनियर सेकेंडरी स्कूल का परफार्मिंग आर्ट कार्निवाल स्कूल के प्रिंसिपल हरिंद्र सैना की अगुवाई में करवाया गया। इसमें तीसरी से दसवीं कक्षा के विद्यार्थियों ने हिस्सा लिया। कार्यक्रम में विद्यार्थियों और उनके अभिभावकों ने शिरकत की। समारोह का आगाज देशभक्ति पर आधारित गाने पर नृत्य से हुआ। कक्षा चार के विद्यार्थियों ने विभिन्न प्रांतों के लोक नाच प्रस्तुत किए। पांचवीं और छठी के विद्यार्थियों ने पश्चिमी सभ्यता तथा हरियाणा नृत्य पेश किए। सातवीं से दसवीं तक के विद्यार्थियों ने सूफी, लुडी, गिद्दा और भांगड़ा में खूब धूम मचाई। मेहमानों के मनोरंजन के लिए गेम्स के स्टाल भी लगाए गए थे। इसमें तम्बोला गेम्स सभी के लिए विशेष आकर्षण रही। मेहमानों ने स्वादिष्ट व्यंजनों के स्टाल का भी खूब आनंद उठाया। प्रबंधक कमेटी के डायरेक्टर एडवोकेट राजीव इंद्र मोहन सैनी ने कहा कि इस सीबीएसई स्कूल के विद्यार्थियों को अंतरराष्ट्रीय स्तर की शिक्षा के साथ सर्वपक्षीय विकास हेतु समय समय पर ऐसे आयोजन किए जाते हैं। प्रिंसिपल हरिंद्र सैना ने कहा कि कार्यक्रम में किसी भी मुख्यातिथि को बुलाने के बजाय अभिभावकों को ही मुख्यातिथि के तौर पर शामिल कर उनका सम्मान किया है। इस मौके प्रबंधक इंजीनियर राहुल सैनी और प्रबंधक कमेटी के सचिव डाक्टर रोहन सैनी भी मौजूद थे।
ओकडेल स्कूल में समागम दौरान भंगड़े की प्रस्तुति देते छात्र।
hin_Deva bho_Deva hin_Deva hin_Deva